google/wiki40b huggingface dataset:
भूटानी संगीत

भूटान का संगीत इसकी संस्कृति का एक अभिन्न हिस्सा है और सामाजिक मूल्यों को प्रसारित करने में अग्रणी भूमिका निभाता है। पारंपरिक भूटानी संगीत में लोक से धार्मिक गीत और संगीत शामिल है। परंपरागत भूटानी संगीत के कुछ शैलियों रंगमंच और नृत्य जबकि अन्य मुख्य रूप से यंत्र शामिल हैं।

उपकरण

भूटानी संगीत के पारंपरिक और आधुनिक दोनों शैलियों में उपयोग किए जाने वाले उपकरण में लिंगम (लिंगम एक बांसुरी का नाम है जिसमें 6 छेद होते हैं। , बांसुरी), चिवांग (तिब्बती दो-स्ट्रिंग फीड), और नाटक (एक बड़े तीन-स्ट्रिंग वाले रेबेक के समान) शामिल हैं; आधुनिक संगीतकार अक्सर इन उपकरणों को रिगर्स ( रिगर्स एक संगीत शैली है भूटान की यह एक बुटानी संगीत का एक प्रमुख हिस्सा भी है ) में उपयोग करते हैं| अन्य पारंपरिक उपकरणों में तंगटांग नंबोरोंग (बांस की बांसुरी), कोंग्खा (बांस की बांसुरी), और गोंम्बु (बैल) शामिल हैं। नए उपकरणों में यांगचेन शामिल है, जो 1960 के दशक में तिब्बत से लाया गया था| जबकि भूटानी लोक संगीत अक्सर तारों वाले यंत्रों को नियोजित करता है, धार्मिक संगीत आमतौर पर नहीं होता है। कई देशों के विपरीत, भूटानी लोक संगीत लगभग कभी भी लोकप्रिय संगीत में शामिल नहीं होता है।

धार्मिक संगीत

17 वीं शताब्दी में झुबड्रंग  (1594-1652) के शासनकाल के दौरान भूटान पहली बार संयुक्त था; इसी अवधि में लोक संगीत और नृत्य का एक हिस्सा मानते थे। धार्मिक संगीत आमतौर पर उच्चारण किया जाता है, और इसके गीत और नृत्य अक्सर नमस्कार, संतों की आध्यात्मिक जीवनी, और विशिष्ट वेशभूषा पेश करते हैं। आज, भूटान में मठवासी गीत और संगीत की एक मजबूत परंपरा है जो आमतौर पर आम जनता द्वारा नहीं सुनाई जाती है। इन गीतों में इस्तेमाल की जाने वाली भाषा आम तौर पर चोक (चोक एक भाषा का नाम) है

चाम

चाम नृत्य भूटान में सबसे विशिष्ट धार्मिक संगीत उपनिवेशों में से एक है, और तिब्बत में तिब्बती बौद्धों और अन्य देशों में 8 वीं शताब्दी में सांझा किया गया था भूटानी परंपरा में कई मुखौटे नृत्य शुरू करने के साथ पहने जाते हैं।

लोक संगीत

भूटानी संस्कृति पर बौद्ध धर्म और बौद्ध संगीत का प्रभाव ऐसा है कि कई लोक गीत और मंत्रमुग्ध शैली ड्रुक संगीत से ली गई हैं। जबकि कुछ लमा और भिक्षुओं को कुछ भूटानी लोक संगीत लिखने के लिए श्रेय दिया जाता है, इसके अधिकांश निर्माता अज्ञात हैं. पारंपरिक संगीत के साथ, मुखौटा नृत्य और नृत्य नाटक लोक संगीत के आम सहभागिता हैं, और भूटानी त्यौहार में प्रमुख रूप से विशेषता है| रंगीन लकड़ी या रचना चेहरा मुखौटा बनाए जाते हैं। नृत्य करते समय इसको अपने चेहरों पर पहना जाता है।

संस्थान

रॉयल एकेडमी ऑफ परफॉर्मिंग आर्ट्स (आरएपीए) ने 1954 से पारंपरिक भूटानी संगीत, गीत और नृत्य को दस्तावेज, संरक्षित और बढ़ावा देने के लिए शाही विशेषाधिकार के तहत काम किया है। इसकी गतिविधियों की निगरानी भूटान सरकार के गृह और सांस्कृतिक मामलों के मंत्रालय द्वारा की जाती है।। भूटान के विभिन्न संस्थाओं में जाकर संगीत का प्रदर्शन भी करते हैं।
भामाशाह

भामाशाह (1542 - 1600) बाल्यकाल से मेवाड़ के राजा महाराणा प्रताप के मित्र, सहयोगी और विश्वासपात्र सलाहकार थे। अपरिग्रह को जीवन का मूलमन्त्र मानकर संग्रहण की प्रवृत्ति से दूर रहने की चेतना जगाने में आप सदैव अग्रणी रहे। मातृ-भूमि के प्रति अगाध प्रेम था और दानवीरता के लिए भामाशाह नाम इतिहास में अमर है।
सुंदर पिचाई

प्रारंभिक जीवन और शिक्षा

पिचाई का जन्म मदुरै, तमिलनाडु, भारत मे  तमिल परिवार में लक्ष्मी और रघुनाथ पिचाई के घर हुआ।सुन्दर  ने जवाहर विद्यालय, अशोक नगर, चेन्नई में अपनी दसवीं कक्षा पूरी की और Vअन वाणी आईआईटी, चेन्नई में स्थित स्कूल से बारहवीं कक्षा पूरा किया। पिचाई ने मेटलर्जिकल इंजीनियरिंग में भारतीय प्रौद्योगिकी संस्थान, खड़गपुर से अपनी डिग्री अर्जित किया।उन्होने एम. एस. सामग्री विज्ञान में स्टैनफोर्ड विश्वविद्यालय और इंजीनियरिंग और पेनसिल्वेनिया विश्वविद्यालय के व्हार्टन स्कूल से एमबीए किया जहां उन्हे  एक विद्वान साइबेल और  पामर विद्वान नामित किया गया।

कार्य

वह 2004 में गूगल में आए। जहाँ वे गूगल के उत्पाद जिसमें गूगल क्रोम, क्रोम ओएस शामिल है। इसके बाद वह गूगल ड्राइव परियोजना का हिस्सा बने। इसके बाद वह अन्य उत्पाद जैसे जीमेल और गूगल मानचित्र, आदि का हिस्सा बने। इसके बाद वह 19 नवम्बर 2009 में क्रोम ओएस और क्रोमबूक आदि के जाँच कर दिखाये। वह इसे 2011 में सार्वजनिक किया। 20 मई 2010 को वह वीपी8 को मुक्तस्रोत के रूप में बताया। इसके बाद वह एक नई वीडियो प्रारूप वेबएम के बारे में भी बताया।
यह 13 मार्च 2013 को एंडरोइड के परियोजना से जुड़े। जिसे पहले एंडी रूबिन संभालते थे। यह अप्रैल 2011 से 30 जुलाई 2013 तक जीवा सॉफ्टवेयर के निर्देशक बने थे।
अटैक हेलीकॉप्टर

अटैक हेलीकॉप्टर हमला करने वाला एक सशस्त्र हेलीकॉप्टर होता है जिसकी मुख्य भूमिका दुश्मन पैदल सेना और बख्तरबंद लड़ाकू वाहन या जमीन पर अन्य किसी लक्ष्य तो तबाह करने की होती है। इसके भारी आयुध (हथियार) के कारण इसे कभी कभी गनशिप भी कहा जाता है।
बेटा अक्विलाए तारा

बीटा अक्विलाए, जिसका बायर नाम भी यही (β Aquilae या β Aql) है, गरुड़ तारामंडल का एक तारा है। यह एक G8IV श्रेणी का उपदानव तारा है। बीटा अक्विलाए का वर्णक्रम (स्पेक्ट्रम) इतना स्थाई है कि १९४३ से अन्य तारों का श्रेणीकरण अक्सर इस से तुलना कर के किया जाता है। यह तारा पृथ्वी से लगभग ४४.७ प्रकाश वर्ष की दूरी पर हैं और यहाँ से देखी गई इसकी चमक (सापेक्ष कांतिमान) +३.७१ मैग्नीट्यूड है। यह एक प्रतीत होने वाला तारा दूरबीन से देखने पर दोहरा तारा नज़र आता है। इसका साथी तारा बीटा अक्विलाए बी (β Aquilae B) कहलाता है और १२वें मैग्नीट्यूड की बहुत धुंधली चमक रखता है (याद रहे कि मैग्नीट्यूड ऐसा उल्टा माप है जो जितना अधिक हो तारा उतना ही कम रोशन होता है)।

अन्य भाषाओँ में

बीटा अक्विलाए को "अलशाइन" (Alshain) भी कहते है। यह नाम अरबी भाषा के "الشاهين‎" ("अल-शाहीन") से लिया गया है जिसका मतलब "बहरी" (पेरेग्रिन फाल्कन, एक क़िस्म की चील) होता है।

विवरण

बीटा अक्विलाए का व्यास (डायमीटर) सूरज के व्यास का ३.२८ गुना है और इसका द्रव्यमान (मास) सौर द्रव्यमान का १.२६ गुना है। इसकी चमक (यानि निरपेक्ष कान्तिमान) सूरज से ६ गुना है। बीटा अक्विलाए की आयु ९.६ से ११.४ अरब वर्ष के बीच है।
रामपुर तिराहा गोलीकाण्ड

रामपुर तिराहा गोली काण्डभीषण नरसंहार के बाद सामूहिक ब्लात्कार!! पुलिस द्वारा उत्तराखण्ड राज्य आन्दोलन के आन्दोलनकारियों पर उत्तर प्रदेश के रामपुर क्राॅसिंग, मुज़फ्फरनगर जिले में की गई गोलीबारी की घटना को कहते हैं।
आन्दोलनकारी, पृथक उत्तराखण्ड की माँग के समर्थन में, दिल्ली में धरना प्रदर्शन के लिए जा रहे थे, जब अगले दिन, बिना उकसाए उत्तर प्रदेश पुलिस ने १ अक्टूबर, १९९४ की रात्रि को आन्दोलनकारियों पर गोली चला दी,जलियांवाला बाग गोलीकांड की तरह आन्दोलनकारियों को गोलियों से भून दिया गया।इससे भी शर्मनाक और अमानवीय मामला तब हुआ जब गोलीबारी के बाद सैकड़ो महिलाओं का पुलिस और समाजवादी पार्टी के  कार्यकर्ताओं ने मिलकर सामूहिक ब्लात्कार जैसे शर्मनाक कृत्य को अंजाम दिया गया। आज भी इस कांड में बड़ी मात्रा में लोग लापता हैं।घटना के चश्मदीदों ग्रामीणों की शिकायत थी कि असली हताहतों का विवरण छुपाने के लिये भारी मात्रा में हुई निर्मम हत्या और ब्लात्कार के बाद उन्हें चुपचाप दफना दिया गया।गायब महिलाओं के कपड़े गन्नों के खेत में बरामद जरूर हुए लेकिन महिलाओं का कोई अता-पता आज तक नही लगा।मुख्यमंत्री की सह पर इस भीषण कांड को अंजाम दिए जाने के आरोप लगे।चूंकि केंद्र के निर्देश पर इस कांड की मांटिरिंग खुद मुख्यमंत्री कर रहे थे,मुख्यमंत्री ने ही गोली चलाने के आदेश जारी किए थे।लिहाजा मुलायम सिंह यादव को इस नरसंहार और सामूहिक बलात्कारों की घटनाओं के लिए दोषी माना गया।उस समय समय मुलायम सिंह यादव उत्तर प्रदेश के मुख्यमन्त्री थे।
FIR दर्ज हुई,कोर्ट के आदेश पर CBI जाँच भी हुई,कई पार्टियां और नेताओं को इस मुद्दे पर सत्ता हाँसिल हुई लेकिन अफसोस सबने इस मामले में केवल लीपापोती और औपचारिकताए निभाई गई।परिणामस्वरूप उतराखण्ड आंदोलन में मारे गए आंदोलनकारियो और बलात्कार पीड़ित महिलाओं को आज तक कोई न्याय नही मिला।
अरिवारा नो नारिहिरा

राजकुमार अरिवारा नो नारिहिरा (Ariwara no Narihira; 在原 業平?, ८२५ – जुलाई ९, ८८०) जापानी वाका कवि थें।
कम्प्यूटर-एडेड डिजाइन

इसके अंतर्गत किसी भी प्लान को आसानी से बनाया जा सकता है
जो की आज के समय में बहुत उपयोगी,सरल,और टिकाऊ है
तंतुप्रत्यास्थ स्तन बदलाव

फाइब्रोसाइटिक स्तन या फाइब्रोसाइटिक स्तन रोग या तंतुप्रत्यास्थ स्तन की वह स्थिति हैं जिसे आमतौर पर "एफबीसी" कहा जाता है। यह ३०-६०ऽ% महिलाओं के स्तन उतक को प्रभीवित करने वाला रोग हैं। यह कैंसरमुक्त स्तन गांठों द्वारा वर्गित किया जाता हैं जो असुविधा का कारण बन सकती हैं और मासिक धर्म चक्र में हार्मोनल को प्रभावित करती है।

लक्षण

फाइब्रोसाइटिक स्तन रोग में परिवर्तन तंतुमय ऊतक और स्तनों में एक लुम्पी, कोबब्लेस्टोन बनावट की उपस्थिति से होती है। ये गांठ परिभाषित किनारों के साथ चिकनी होती हैं, और आमतौर पर आसन्न संरचनाओं के संबंध में मुक्त होती हैं। स्तन में गांठ कभी कभी स्तन में अनियमितताओं द्वारा पहचाना जा सकता हैं। गांठों को अक्सर स्तन के ऊपरी, बाहरी हिस्सों (बगल के नजदीक) में पाया जाता है, परन्तु यह पूरे स्तन में भी फ़ैल सकता है। फाइब्रोसाइटिक परिवर्तन वाली महिलाओं को आवधिक सूजन से संबंधित लगातार या अस्थायी स्तन दर्द या स्तन कोमलता का अनुभव हो सकता है। स्तन और निपल्स में निविदा या खुजली हो सकती है।

इलाज

फाइब्रोसाइटिक परिवर्तनों वाली अधिकांश महिलाओं और किसी भी लक्षण को उपचार की आवश्यकता नहीं होती है, लेकिन निकट अनुवर्ती सलाह दी जा सकती है। फाइब्रोसाइटिक स्थिति के लिए कोई व्यापक रूप से स्वीकार्य उपचार या रोकथाम रणनीति नहीं है। जब लक्षणों का उपचार आवश्यक होता है तो यह चक्रवृत्त स्तन दर्द के उपचार के समान रणनीतियों का पालन करता है। कुछ छोटे पैमाने पर अध्ययनों से संकेत मिलता है कि फाइब्रोसाइटिक स्थिति में आहार परिवर्तन (विशेष रूप से कैफीन और संबंधित मेथिलक्सैंथिन के कम सेवन से या नमक के कम सेवन से) और विटामिन की खुराक से सुधार किया जा सकता है।
डुम्रे

डुम्रे नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
प्राथमिक रंग

प्राथमिक वर्ण वर्णों के वे रेट होते हैं, जिन्के मिश्रण से सभी रंग बनाये जा सकते हैं। मानव दृष्टि हेतु तीन प्राथमिक वर्ण ही प्रयोग किये जाते हैं, क्योंकि ये दृष्टि त्रिक्रोमैटिक होती है।
पाकिस्तान की प्रशासनिक इकाइयाँ

पाकिस्तान के प्रशासनिक ढांचे के अंतर्गत चार सूबे (प्रांत), एक संघीय राजधानी क्षेत्र और संघीय प्रशासित कबायली क्षेत्रों का एक समूह आता है। इस शीर्ष स्तर के नीचे सरकार के चार स्तर और हैं, जिनमें 27 डिवीजनें, एक सौ पाँच जिले, चार सौ से अधिक तहसीलें और कई हजार संघ परिषदें शामिल हैं।

विभाजन

पूरा पाकिस्तान ८ अलग-अलग प्रशासनिक हिस्सों में बाँटा गया है:
सौर चूल्हा

solar system is most useful energy
सौर कुकर या सौर चूल्हा (सोलर कूकर) ऐसी युक्ति है जो सूरज के प्रकाश एवं उष्मा की उर्जा से भोजन पकाता है। चूंकि सौर चूल्हे में किसी ईंधन की आवश्यकता नहीं होती और उन्हें चलाने के लिये कोई खर्च नहीं आता, इस कारण से मानवतावादी संस्थाएं इनका कम दामों पर वितरण करके वनों के विनाश एवं मरूस्थलीकरण की प्रक्रिया को कम करने का काम कर रही हैं।

भारत का सौर-उर्जा-ग्राम

आंध्र प्रदेश के तिरुपति से १२५ किमी उत्तर-पश्चिम में स्थित व्यसनिवारपिल्ले (Bysanivaripalle) गांव पूर्णतः सौर उर्जा से भोजन पकाने वाला भारत का पहला गाँव है 
सौर चूल्हा सूरज के प्रकाश से चलता है
दोस्ती (1964 फ़िल्म)

संक्षेप

रामनाथ गुप्ता उर्फ़ रामू (सुशील कुमार) के पिता एक फ़ैक्टरी हादसे में चल बसते हैं। जब फ़ैक्टरी उनकी मौत का हर्ज़ाना देने से इन्कार कर देती है तो उसकी माँ (लीला चिटनिस) यह सदमा बर्दाश्त नहीं कर पाती है और वह भी दम तोड़ देती है। सड़क दुर्घटना में रामू अपनी एक टांग गंवा बैठता है। बेघर, बिन पैसे के और अपाहिज रामू जब मुंबई की सड़कों की ख़ाक छान रहा होता है तो उसकी मुलाकात मोहन (सुधीर कुमार) नाम के एक अन्धे लड़के से होती है जिसकी कहानी भी रामू के जैसी ही है। मोहन गांव का रहने वाला है और बचपन में ही अपनी आँखें खो बैठा है। मोहन की बहन मीना गांव से शहर नर्स बनने के लिए आई थी ताकि मोहन की आँखों का इलाज करा सके। अब मोहन अपनी बहन को ढूंढता हुआ शहर आया है। रामू और मोहन गलियों में गाकर अपना पेट भरने लगते हैं और सड़क के किनारे ही सो जाते हैं। एक दिन उनकी मुलाकात मंजुला उर्फ़ मंजु नामक एक छोटी लड़की से होती है जो एक अमीर परिवार की होती है और जो बहुत बीमार है। वह रामू और मोहन को पैसे देना चाहती है लेकिन दोनों यह कह कर मना कर देते हैं कि छोटी बहन से पैसे नहीं लिए जाते हैं। मंजु की देखभाल के लिए नर्स की ज़रूरत होती है और डॉक्टर मीना को उसके घर ले आते हैं। रामू को आगे पढ़ाई करने की चाह होती है लेकिन स्कूल में दाख़िले के लिए साठ रुपयों की ज़रुरत होती है। दोनों यह पैसा मंजुला से मांगने जाते हैं लेकिन मंजुला का भाई अशोक (संजय ख़ान) उन्हें पांच रुपये देकर कहता है कि आइंदा वहाँ न आयें। अपना इस तरह अपमान होना मोहन को गंवारा नहीं होता है और वह गाकर बाकी की रक़म जमा कर लेता है। 

अब वे सड़क के किनारे न सोकर एक झोपड़पट्टी में खोली ले लेते हैं जहाँ उनकी पड़ोसन मौसी (लीला मिश्रा) उन्हें अपने बच्चों जैसा ही प्यार देती है। रामू जब स्कूल में दाख़िले के लिए जाता है तो स्कूल के हेडमास्टर (अभि भट्टाचार्य) उससे कहते हैं कि उसका कोई तो होना चाहिए जो उसकी ज़िम्मेदारी ले सके वर्ना स्कूल के क़ानून के मुताबिक उसका दाख़िला नहीं हो सकता है। तभी स्कूल के एक शिक्षक शर्मा जी (नाना पालसिकर) आगे आते हैं और रामू को अपनी छत्रछाया में ले लेते हैं। वह रामू से कहते हैं कि रामू झोपड़पट्टी को छोड़ उन्हीं के घर आकर रहे और पढ़ाई करे। लेकिन रामू अपने दोस्त मोहन को छोड़ने के लिए राज़ी नहीं होता है।

एक दिन मोहन सुनता है कि कोई (अशोक) मीना को पुकार रहा है तो वह उत्सुक्तता से अपनी बहन से मिलने आगे बढ़ता है लेकिन उसके भिखारी होने की वजह से मीना उसको पहचानने से इन्कार कर देती है। बाद में मीना अशोक को सब सच बता देती है। इस बीच मंजु का भी देहान्त हो जाता है। एक दिन गली की लड़ाई में पुलिस रामू को हिरासत में ले लेती है। शर्मा जी उसकी ज़मानत देते हैं और कहते हैं कि अब वह उसे झोपड़पट्टी में नहीं रहने देंगे। रामू मान जाता है और उनके साथ रहने चला जाता है। मोहन का दिल टूट जाता है। तभी शर्मा जी का देहान्त हो जाता है और रामू के पास इम्तिहान की फ़ीस भरने के पैसे नहीं होते हैं। मोहन को जब यह बात पता चलती है तो बीमारी में भी वह गाकर पैसे जुटा लेता है और चुपके से रामू के स्कूल में जमा कर देता है। मोहन इतना बीमार पड़ जाता है कि उसे अस्पताल दाख़िल कराना पड़ता है जहाँ मीना बिना बताए उसकी देखभाल करने लगती है। रामू इम्तिहान में अव्वल आता है और जब उसे सच्चाई का पता चलता है तो वह अपने दोस्त से मिलने अस्पताल जाता है। मोहन मीना और रामू को माफ़ कर देता है और फिर तीनों गले मिलते हैं।
एरोजेल

एरोजेल (Aerogel) एक अत्यन्त हल्का कृत्रिम पदार्थ है।
अमृता पाटिल

करियर

1979 में जन्मी अमृता ने अपना बचपन गोवा में बिताया। उन्होंने गोवा कॉलेज ऑफ आर्ट (1999) से बैचलर ऑफ फाइन आर्ट्स किया है और टफ्ट्स विश्वविद्यालय के बोस्टन में स्थित, स्कूल ऑफ म्यूजियम ऑफ आर्ट्स (2004) से मास्टर ऑफ फाइन आर्ट्स की डिग्री प्राप्त की। उन्होंने 1999-2000 में एंटरप्राइज नेक्सस (मुम्बई) में कॉपीराइटर के रूप में काम किया। वह त्रैमासिक पत्रिका 'माइंडफिल्ड्स' (2007-2012) की सह-संस्थापिका थीं। उन्हें 2009 में टेड फैलोशिप से सम्मानित किया गया था।
उनके बाद के दो ग्राफिक उपन्यास "आदि पर्व: मंथन ऑफ़ द ओशन" और "सौप्तिक: ब्लड एंड फ्लॉवर्स", महाभारत की कहानियों को क्रमशः कथावाचक (सूत्रधार) गंगा और अश्वत्थामा के दृष्टिकोण से दिखाते हैं। इन दो उपन्यासों के बारे में बोलते हुए, वह दो उपर्युक्त कथाकारों को चुनने के अपने फैसले के बारे में बात करती हैं। जो कि पारंपरिक / मूल लेखन में ज्यादातर कहानी की पृष्ठभूमि पर रहे हैं। अमृता ने उन्हें कहानी में मुख्य भूमिका में रखा है।  
हार्पर कॉलिन्स इंडिया में वी.के. कार्तिका द्वारा प्रकाशित उनका पहला ग्राफिक उपन्यास, कारी, कामुकता, दोस्ती और मृत्यु के विषयों को दर्शाता है। इस प्रकार वह भारत की पहली महिला ग्राफिक उपन्यासकार बनी। उनकी कृतियों को फ्रेंच और इतालवी में अनुवादित किया गया है। उन्होंने लेखक देवदत्त पट्टनायक के साथ सहयोगी परियोजना के बारे में अपने निजी ब्लॉग पर एक घोषणा की थी। वह वर्ष 2017 में जयपुर लिटरेचर फेस्टिवल में वक्ता थीं। उन्हें मार्च 2017 में भारत के 13वें राष्ट्रपति प्रणब मुखर्जी के हाथों महिला और बाल विकास मंत्रालय के नारी शक्ति पुरस्कार से सम्मानित किया गया था।
दुख़्तरान-ए-मिल्लत

दुख़्तरान-ए-मिल्लत (अर्थ: राष्ट्र की बेटियाँ) कश्मीर में इस्लामी क़ानून स्थापित करने के लिए और भारत से एक अलग राष्ट्र स्थापित करने के लिए, कश्मीरी महिलाओं का एक जिहादी संगठन है। भारत द्वारा यह संगठन को आतंकवादी घोषित किया गया है।  
समूह की स्थापना 1987 में की गई थी, और आसिया अंद्राबी इसकी अगवाई कर रही है, जो अपने आप को एक "इस्लामी नारीवादी" मानती है।
हार्मोनिक विश्लेषण

हार्मोनिक विश्लेषण गणित की वह शाखा है जो फलनों या संकेतों को मौलिक तरंगों योग (superposition) के रूप में व्यक्त करने की विधियों एवं अन्य पक्षों का अध्ययन करती है। चूंकि भौतिकी में मौलिक सरल तरंगोंको हर्मोनिक कहा जाता है इसलिये इस विषय का नाम हार्मोनिक विश्लेषण पडा।
पिछली दो शताब्दियों में एक विस्तृत विषय बनकर उभरा है। संकेत प्रसंस्करण, क्वांटम यांत्रिकी एवं तंत्रिकाविज्ञान आदि विविध विषयों में इसका उपयोग होता है। हार्मोनिक विश्लेषण, फुरिअर विश्लेषण का अधिक व्यापक रूप है।
वैंकूवर कैनक्स

वैंकूवर कैनक्स, एक प्रसिद्ध आइस हॉकी टीम है, जो वैंकूवर में आधारित है। वे नैशनल हॉकी लीग में खेलते हैं।
बक्सर

इतिहास

इसका इतिहास गौरवपूर्ण रहा है। बक्सर में गुरु विश्वामित्र का आश्रम था। यहीं पर राम और लक्ष्मण का प्रारम्भिक शिक्षण-प्रशिक्षण हुआ। प्रसिद्ध ताड़का राक्षसी का वध राम द्वारा यहीं पर किया गया था। 1764 ई॰ का 'बक्सर का युद्ध' भी इतिहास प्रसिद्ध है। इसी नाम का एक ज़िला शाहबाद (बिहार में) का अनुमंडल है। बक्सर के युद्ध (1764) के परिणामस्वरूप निचले बंगाल का अंतिम रूप से ब्रिटिश अधिग्रहण हो गया। मान्यता है कि एक महान पवित्र स्थल के रूप में पहले इसका मूल नाम 'वेदगर्भ' था। कहा जाता है कि वैदिक मंत्रों के बहुत से रचयिता इस नगर में रहते थे। इसका संबंध भगवान राम के प्रारंभिक जीवन से भी जोड़ा जाता है।

उत्खनन

मौर्यकाल की अनेक सुंदर लघु मूर्तियाँ बक्सर उत्खनन में प्राप्त हुई थीं जो अब पटना संग्रहालय में सुरक्षित हैं।

जनसँख्या

2011 की जनगणना के अनुसार बक्सर ज़िले की कुल जनसंख्या लगभग 1,707,643 है।
इक्षुशर्करा

इक्षुशर्करा (सूक्रोज) एक डाइसैकेराइड है। इस प्रांगजलीय का निर्माण ग्लूकोज तथा फलशर्करा के एक-एक अणु से मिलकर हुआ है। इसका स्वाद मीठा होता है तथा इसका अणु सूत्र C₁₂H₂₂O₁₁ है।
बमा लोग

बमा (बर्मी भाषा : ဗမာလူမျိုး / बमा लूम्योः) या बर्मन बर्मा का सबसे बड़ा जातीय समूह है। बर्मा के के दो-तिहाई लोग इसी समुदाय के सदस्य हैं। बमा लोग अधिकतर इरावती नदी के जलसम्भर क्षेत्र में रहते हैं और बर्मी भाषा बोलते हैं। प्रायः म्यन्मा के सभी लोगों को 'बमा' कह दिया जाता हैं, जो सही नहीं है क्योंकि बर्मा में और भी जातियाँ रहती हैं। विश्व भर में देखा जाए तो बमा लोगों की कुल सँख्या सन् २०१० में लगभग ३ करोड़ की थी।

जाति की उत्पत्ति

माना जाता है कि बमा लोगों का मूल पूर्वी एशिया है। सम्भव है कि इनकी शुरुआत आधुनिक दक्षिण चीन के यून्नान प्रांत में हुई हो, जहाँ से आज से १,२००-१,५०० वर्ष पहले इनके पूर्वज उत्तर बर्मा में इरावती नदी की घाटी में आ बसे। धीरे-धीरे यह पूरी इरावती नदी के इलाक़े में फैल गए। यहाँ पहले से कुछ जातियाँ रहती थीं, जैसे की मोन लोग और प्यू लोग, जो या तो खदेड़ दिए गए या फिर जिनका बमरों में ही विलय हो गया। बमर लोगों की भाषा बर्मी है, जो तिब्बती भाषा से सम्बन्ध रखती है और चीनी-तिब्बती भाषा-परिवार की सदस्या है। बर्मी में ऐसे बहुत से धर्म सम्बन्धी शब्द हैं जो संस्कृत या पालि भाषा से आये हैं।

समाज और संस्कृति

बमर स्त्रियाँ और पुरुष दोनों शरीर के निचले हिस्से पर लोंग्यी नाम की लुंगिया पहनते हैं। महत्वपूर्ण अवसरों पर स्त्रियाँ सोने के ज़ेवर, रेशम के रुमाल-दुपट्टे और जैकेट पहनती हैं। मर्द अक्सर 'गाउन्ग बाउन्ग' नाम की पगड़ियाँ और ताइकपोन नाम की बंदगला जैकेट पहनते हैं। स्त्रियाँ और पुरुष दोनों 'ह्न्यात फनत' नाम की मखमली सैंडिल पहनते हैं। आधुनिक युग में इन मखमली ह्न्यात फनत की बजाए रबड़, चमड़े और प्लास्टिक की सैंडिलें-चप्पल भी आम हो गई हैं, जिन्हें बर्मा में 'जापानी जूते' बुलाया जाता है। किसी ज़माने में बमर पुरुष लम्बे बाल रखा करते थे और उनमें कान की बालियाँ आम थी, लेकिन अब यह कम ही देखा जाता है। त्वचा को सौन्दर्यपूर्ण बनाने के लिए एक पेड़ की छाल को पीसकर उसका 'थनखा' नाम का उबटन चेहरे और हाथों-पैरों पर लगाया जाता है। यह स्त्रियों, लड़कियों और कम उम्र के लड़कों-किशोरों पर देखा जाता है।

धार्मिक प्रथाएँ

बमर लोग अधिकतर बौद्ध धर्म की थेरवाद शाखा के अनुयायी होते हैं। इसमें बौद्ध आचार के पंचशील का पालन और दान, शीलता और विपश्यना पर जोर दिया जाता है। समाज में बौद्ध भिक्षुकों का बहुत मान-सम्मान होता है। ज़्यादातर गाँवों में एक बौद्ध मठ और पगोडा (स्तूप) होता है, जिसकी देख-रेख और ख़र्चा पूरा गाँव अपने योगदान से चलाता है। पूर्णिमा के दिनों में अक्सर इन स्तूपों पर त्यौहार लगता है। मॉनसून की बारिशों के दौरान कुछ अवसरों का आयोजन होता है जिनमें भिक्षुकों को नए वस्त्र भेंट किये जाते हैं। बमरों में अपने लड़कों को कुछ कम समय के लिए भिक्षुक बनाने की भी प्रथा है जिसके बाद वे अपने परिवारों को लौटकर साधारण जीवन व्यतीत करते हैं। आधुनिक युग में पाठशालाओं के बनाने से पहले अधिकतर बमर अपनी शिक्षा इन्ही बौद्ध मठों में प्राप्त करते थे।
बौद्ध पूजा के साथ-साथ, बमर लोगों की प्राचीन परम्परा के अनुसार 'नाट' नाम के दिव्य गणों को भी पूजा जाता है। नाटों में ३७ प्रमुख और बहुत से अन्य नाट बताए गए हैं और उन्हें पूजने के लिए बहुत से बमर घरों के बाहर 'नाट एइन' नाम के छोटे मंदिर बने हुए मिलते हैं। सबसे प्रमुख नाट देवता का नाम 'एइन्दविन मिन महागिरि' (यानी 'महापर्वत के घरवाले स्वामी') है, जिनके लिए इन मंदिरों में अक्सर एक नारियल भेंटस्वरूप रखा जाता है।
हज्ज

हज्ज का महत्व

इस्लाम के पाँच स्तम्भों में से हज्ज एक महत्वपूर्ण स्तम्भ है और हर ऐसे पुरुष एंव स्त्री पर अनिवार्य है जो मक्का जाने की शक्ति रखते हों। कुरआन में उल्लेख है कि: “अल्लाह के घर का हज्ज करना उन व्यक्तियों पर अल्लाह का हक़ है जिन को वहाँ तक पहुँचने का सामर्थ प्राप्त हो और जिसने इनकार किया तो (इस इनकार से अल्लाह का कुछ नहीं बिगड़ता) अल्लाह तो सारे संसार से निरपेक्ष है।”

हज्ज के पीछे का इतिहास

इस्लामी मान्यता के अनुसार पैग़म्बर इब्राहीम और पैग़म्बर इस्माईल ने एक अल्लाह की उपासना हेतु काबा की स्थापना की थी, हज्ज उन्हीं की याद को ताज़ा रखते हुए केवल एकेश्वर वाद का एलान है। यह एक विश्वव्यापी सामूहिक प्राथन का प्रदर्शन है। संसार भर के लोगों की स्थिति को पता लगाने का साधन है। इसमें समूचे संसार के लोग अपने देश और रष्ट्रीय वस्त्र से दूर होकर एक विशेष वेशभूषा में आ जाते हैं जिसमें पारस्परिक भाईचारा, दया-भाव और शान्ति का प्रदर्शन होता है।
कावेरी झा

शुरूआती जीवन व पार्श्वभूमी

कावेरी का जन्म बिहार के सीतामढ़ी में हुआ था। उनके पिता एक सरकारी कर्मचारी थे। कावेरी बचपन में लड़कों जैसे रहती थी, उन्होंने अपने पिता की पार्श्वभूमी को अपने परिवार के रहन सहन पर बेहद प्रभावी बताया।

करियर

सुश्री व्यक्तित्व पुरस्कार प्राप्त करने के कावेरी ने मॉडलिंग से अपने करियर की शुरुवात की। साजिद खान के नेतृत्व में उन्होंने टीवी शो की मेजबानी भी की हैं। इसके अलावा उनकी अन्य फिल्मों में हैज्जैक, फ्लैट, बम् बम् बोले और जेल जैसीं फिल्में शामिल हैं। इसके बाद उन्होंने कई विज्ञापनों में भी उल्लेखनीय कार्य किया है। कावेरी ने दक्षिण भारतीय सिनेमा जगत में सभी फिल्मों में बतौर अभिनेत्री से अपनी शुरुआत की है। अभिनय के लिए उन्हें समीक्षकों द्वारा बेहद सराहा गया है। उन्होंने आगे चलकर भिन्न-भिन्न प्रकार के किरदार अदा किए व उनके अभिनय व किरदारों ने हिन्दी फ़िल्म अभिनेत्रियों की एक नई कल्पना को जन्म दिया। आज के समय में कावेरी झा दक्षिण भारतीय सिनेमा के सफल अभिनेत्रियों में गिनी जातीं हैं।
भारतोन्माद

भारतोन्माद (Indomania) या हिन्दराग (Indophilia) से आशय पश्चिमी जगत (विशेषतः जर्मनी) में भारत के लोगों एवं भारतीय संस्कृति के प्रति उत्पन्न विशिष्ट अभिरुचि से है।
२०१७ एशियाई एथलेटिक्स चैंपियनशिप

२०१७ एशियाई एथलेटिक्स चैंपियनशिप ,एशियाई एथलेटिक्स चैंपियनशिप का २२वां  संस्करण है। यह भारत के भुवनेश्वर के कलिंगा स्टेडियम में ०६ जुलाई से ०९ जुलाई २०१७ आयोजित होगा । भुवनेश्वर एशियाई चैंपियनशिप की मेजबानी करने वाला तीसरा भारतीय शहर है, इस समारोह में ४५ देशों के ८०० एथलीट  भाग लेंगे। 
एशियाई एथलेटिक्स चैंपियनशिप का 22 वां संस्करण मूल रूप से झारखंड के रांची में होने का आयोजन किया गया था। इस आयोजन की मेजबानी करने में रांची की अक्षमता के बाद, भुवनेश्वर को इस चैंपियनशिप की मेजबानी  के लिए  चुना गया।  

लोगो और शुभंकर

8 मई 2017 को एशियाई एथलेटिक्स चैंपियनशिप का लोगो और शुभंकर भुवनेश्वर में मुख्यमंत्री नवीन पटनायक की उपस्थिति में जारी किया गया था। ऑलीव रिडले समुद्री कछुए का प्रतिनिधित्व करने वाला ओली  को  इस चैंपियनशिप के लिए शुभंकर बनाया गया है।
जादोपटिया चित्रकला

जादोपटिया झारखंड-बिहार की सीमा के निवासी संताल जनजाति की लोक चित्रकला है जो इस समाज के इतिहास और दर्शन को पूर्णतः अभिव्यक्त करने की क्षमता रखती है।
यह संताली समाज से जुडी प्राचीन लोककला है, जो इस समाज के उद्भव विकास, रहन-सहन, धार्मिक विश्वास एवं नैतिकता को व्यक्त करती है। इस शैली के कलाकार वंश परम्परा के आधार पर इस कला को अपनाते आए हैं। इनके नाम के साथ जादोपटिया शब्द जुडा रहता है। जादो संतालों में पुरोहितों को कहा जाता था। वे इस चित्रकला के सहारे अपनी जीविका चलाते थे। वे इस चित्रकला को लेकर गांव -गांव में घूमते थे और इसे दिखाते समय लयबद्ध स्वर में चित्रित विषय और कथा को गीत के रूप में लोगों के सामने रखते थे। जिससे संताली अपनी सस्कृति के बारे जान सके। अपनी इस संगीतमय प्रस्तुति के बाद वे लोगों से दक्षिणा लेते थे। चित्रकला की इस शैली को कपडे या कागज पर बनाया जाता है। कपडे पर सूई-धागे से सी कर ५ से २० फीट लंबा और डेढ या दो फीट चौडा पट तैयार किया जाता है। इसम ज्यादातर वैसे चित्रों का चयन किया जाता है जो इस समाज के सांस्कृतिक, नैतिक दृश्यो को दिखा सकें।
हैरी पॉटर और मायापंछी का समूह

उपन्यास

कहानी की शुरूआत में प्रिविट ड्राईव में एक तमपिशाच आता है। वो डडली पर खेल के मैदान में हमला कर देता है, लेकिन हैरी डडली को पितृदेव सम्मोहन (Patronus Charm) के द्वारा बचा लेता है। फिर एक साथ कई चिठ्ठीयां आती है और हैरी को नाबालिग जादूगरी के नियमों का उल्लंघन करने पर हैरी की जादू के मंत्रालय की अदालत में पेशी के बार में एक खत भी आता है।
फिर हैरी को अदालत में हाज़िरी देनी पड़ती है। उसपर एक मुक़दमा दायर किया जाता है, एक ऐसे छोटे से अपराध के लिये जिसमें वो बेगुनाह था। पर मुक़दमे में उसे बेगुनाह साबित कर दिया जाता है। इसके बाद वापिस हॉग्वर्ट्स में जादूमन्त्री कॉर्नेलियस फ़ज की बेबुनियाद दख़लंदाज़ी शुरु हो जाती है। गुप्त कलाओं से रक्षा विषय के लिये मन्त्रालय से जादूमन्त्री की सचिव डोलोरिस अम्ब्रिज आती हैं जो सरे आम हैरी को झूठा करार देने पर तुली रहती हैं। बाद में अम्ब्रिज विद्यालय की प्रधानाचार्या भी बन जाती है। अंत के दिनों में सिरियस को बचाने के लिये हैरी और उसके कई दोस्त जादूमन्त्रालय के रहस्य विभाग पहुँचते हैं जहाँ वोल्डेमॉर्ट भी आ जाता है। हैरी तो इस बार डम्बल्डोर की वजह से बच जाता है, पर सिरियस मारा जाता है।